बीना ब्लॉक में खुलेगी मिट्टी परीक्षण की आधुनिक प्रयोगशाला
सागर| यहां के किसानों को अच्छी खबरी यह है कि अब उन्हें मिट्टी का परीक्षण कराने के लिए जिला मुख्यालय नहीं जाना पड़ेगा। कारण, अब यहीं मिट्टी परीक्षण प्रयोगशाला खुलने वाली है। प्रयोगशाला भवन बनाने के लिए मप्र राज्य कृषि विभाग ने उपसंचालक कृषि विभाग सागर तथा ब्लॉक के कृषि अधिकारियों को पत्र भेजकर जमीन उपलब्ध कराने को कहा है। आदेश पत्र मिलते ही प्रयोग शाला बनाने के लिए विभाग के अधिकारियों ने देवल गांव सहित दो-तीन गांव में सरकारी जमीन का प्रस्ताव बनाकर भेजा और लैब के लिए रूपरेखा तैयार की जा चुकी है। आरएईओ राकेश परिहार ने बताया देवल गांव सहित अन्य जगह खाली पड़ी सरकारी जमीन का प्रस्ताव बनाकर भेजा गया है।
hin_Deva hin_Deva